У С Т А В

на Народно читалище „Отец Паисий-1920г.” с. Малко Тръново,

община Чирпан, област Стара Загора

ОБЩИ ПОЛОЖЕНИЯ

Чл.1. Народно читалище „Отец Паисий-1920г.” с. Малко Тръново е самоуправляващо се българско културно-просветно сдружение, което изпълнява държавни културно-просветни задачи.

Чл.2. В дейностите на читалището могат да участват всички физически лица без оглед на ограничения по възраст, пол, политически и религиозни възгледи и етническо самосъзнание.

Чл.3. Целите на Народно читалище „Отец Паисий-1920г.” с. Малко Тръново са да задоволява потребностите на гражданите, свързани с:

1. Развитие и обогатяване на културния живот.
2. Запазване на обичаите и традициите на българския народ.
3. Разширяване на знанията на гражданите и приобщаването им към ценностите постиженията на науката, изкуството и културата
4. Възпитание и утвърждаване на националното самосъзнание.
5. Предоставяне на компютърни и интернет услуги.

Чл.4. Читалището е юридическо лице с нестопанска цел.

Чл.5. За постигане на целите по чл.3 читалището извършва следните основни дейности:

1. Уреждане и поддържане на библиотека, читалня и др.
2. Развитие и подпомагане на любителското художествено творчество.
3. Организиране на школи, кръжоци, курсове, клубове, празненства, концерти, чествания и др.
4. Създаване и съхраняване на музейни спирки и обогатяване знанията за родния край.

Чл.6. За подпомагане на основните си дейности читалището може да извършва и допълнителни дейности с изключение на забранените от закона на Република България.

У П Р А В Л Е Н И Е

Чл.7. Минималният брой членове на Народно читалище „Отец Паисий- 1920г.” с. Малко Тръново трябва да бъде 50 члена.

Чл.8. Членовете на читалището са:

1. Индивидуални:
   1. Действителни членове – дееспособни български граждани над 18 годишна възраст, които плащат редовночленския си внос, могат да избират и да бъдат избирани. Същите имат право на глас един член - един глас.
   2. Спомагателни членове – български граждани на възраст до 18 години, които нямат право да избират и да бъдат избирани. Те имат право само на съвещателен глас.
2. Колективни членове – имат право на глас: един колектив - един глас. Колективни членове могат да бъдат:
   1. Професионални организации.
   2. Стопански организации.
   3. Търговски дружества.
   4. Кооперации и сдружения.
   5. Културно-просветни, любителски клубове и творчески колективи.
3. Почетни членове – могат да бъдат български и чужди граждани с изключителни заслуги към читалището.

Чл.9. Орани на читалището са:

1. Общото събрание.
2. Настоятелството.
3. Проверителната комисия.

Чл.10. Върховен орган на читалището е общото събрание, което се състои от всички членове на читалището, имащи право на глас.

Чл.11. Общото събрание:

1. Приема, изменя и допълва устава на читалището.
2. Избира и освобождава членовете на настоятелството, проверителната комисия и председателя на читалището.
3. Приема основни насоки за дейността на читалището.
4. Изключва членове на читалището.
5. Взема решения за членуване или прекратяване на членство в читалищни съюзи.
6. Приема бюджета на читалището.
7. Приема годишния отчет.
8. Определя размера на членския внос.
9. Отменя решения на органите на членовете.

10. Взема решение за прекратяване на читалището.

11. Делегира пълномощия на настоятелството по вземане на решения

за вътрешни актове, необходими за организацията на

читалищната дейност.

12. Решенията на общото събрание са задължителни за другите

органи на читалището.

Чл.12. Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на 1/3 от членовете на читалището.

Чл.13. Поканата за събранието трябва да съдържа дневния ред, дата, часа, мястото на провеждането му и кой го свиква. Тя трябва да бъде получена не по-късно от седем дни преди датата на провеждането. В същия срок на общодостъпни места трябва да бъде обявено и съобщението за събранието.

Чл.14. Решенията по чл.11 т.1, 4, 9, 10 се вземат с мнозинство най-малко 2/3 от членовете. Други решения се вземат с мнозинство повече от половината от присъстващите членове.

Чл.15. Общото събрание е законно, ако присъстват най-малко половината от имащи право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

Чл.16. Ръководен орган на читалището е Настоятелството, което се състои от петима членове, избирани за срок до три години. Същите нямат роднинска връзка по права и съребрена линия до четвърта степен.

Чл.17. Настоятелството:

1. свиква общото събрание;
2. осигурява изпълнението на решенията на общото събрание;
3. подготвя и внася в общото събрание проект за бюджета;
4. подготвя и внася в общото събрание проект за годишен отчет;
5. приема вътрешни актове, необходими за цялостната организация на работата на читалището;
6. взема решения по изпълнение на бюджета на читалището и поддържане на сградата и имуществото му;
7. взема решения за морално и материално стимулиране на любители колективи, техните членове, служители на читалището – щатни или хонорувани;
8. взема решения за разпределение на, приходи, получени допълнително извън утвърдените приходи по бюджета.

Чл.17а. Секретарят на читалището:

1. организира изпълнението на решенията на настоятелството, включително решенията за измененията на бюджета.
2. организира текущата основна и допълнителна дейност.
3. може да бъде щатния служител със заемана длъжност административен секретар.
4. секретарят не може да е в роднински връзки с членове на настоятелството и проверителната комисия по права и съребрена линия до четвърта степен, както и да бъде съпруг,съпруга на председателя на читалището.

Чл.18. Настоятелството взема решения с мнозинство повече от половината на членовете си.

Чл.19. Председателят на читалището е член на настоятелството и се избира от общото събрание за срок до 3 години.

Чл.20. Председателят:

1. организира дейността на читалището съобразно закона, устава и решенията на общото събрание и настоятелството;
2. представлява читалището;
3. свиква и ръководи заседанията на настоятелството и председателства общото събрание;
4. ръководи текущата дейност на читалището и упражнява бюджета съобразно разпоредбите на чл.20 т.1 на настоящия устав;
5. сключва и прекратява трудовите договори със служителите на читалището съобразно бюджета му и въз основа решение на настоятелството;

Чл.21. Поне един от щатните служители в читалището се избира за член на настоятелството.

Чл.22. Проверителната комисия се състои най-малко от трима члена: председател и двама членове, избирани за срок до 3 години.

Чл.23. Членовете на проверителната комисия не могат да бъдат лица, които са в трудово правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

Чл.24. Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

Чл.25. При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

Чл.26. Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

ИМУЩЕСТВО И ФИНАНСИРАНЕ

Чл.27. Имуществото на читалището се състои от право на собственост и от други вещни права, вземания, ценни книжа, други права и задължения.

Чл.28. Читалището набира средства от следните източници:

1. членски внос, който ще се събира по списък;
2. културно – просветна дейност;
3. субсидия от държавния и общинските бюджети;
4. наеми и такси;
5. дарения и завещания;
6. други приходи.

ПРЕХОДНИ И ЗАКЛЮЧИТЕЛНИ РАЗПОРЕДБИ

1. Народно читалище „Отец Паисий-1920г.” с. Малко Тръново има кръгъл печат с надпис Народно читалище „Отец Паисий-1920г.” и в средата с. Малко Тръново.
2. Празникът на читалището е 24 май.
3. Настоящия устав е приет от общото събрание на 24.03.2022г.
4. За неуредените с настоящия устав въпроси се прилага Закона за народните читалища.

Председател: Стойка Петкова Пенева .......................

Членове: Иванка Жекова Иванова .....................

Христо Иванов Христов .......................

Донка Ганчева Желева .........................

Жейна Танчева Желева ........................

**ЧЛЕНОВЕ НА НАСТОЯТЕЛСТВОТО ПРИ Н.Ч „ОТЕЦ ПАИСИЙ – 1920Г.” С. МАЛКО ТРЪНОВО, ОБЩИНА ЧИРПАН**

1. СТОЙКА ПЕТКОВА ПЕНЕВА
2. ИВАНКА ЖЕКОВА ИВАНОВА
3. ХРИСТО ИВАНОВ ХРИСТОВ
4. ДОНКА ГАНЧЕВА ЖЕЛЕВА
5. ЖЕЙНА ТАНЧЕВА ЖЕЛЕВА

**ЧЛЕНОВЕ НА ПРОВЕРИТЕЛНАТА КОМИСИЯ ПРИ Н.Ч „ОТЕЦ ПАИСИЙ – 1920Г.” С. МАЛКО ТРЪНОВО, ОБЩИНА ЧИРПАН**

1. МИЛЕНА ВЕЛЧЕВА ГАНЕВА
2. ДИМКА ТИЛЕВА ГЕНОВА
3. ДИМКА ЖЕКОВА ИЛЕВА